CELEX: 32017D2438
Language: fi
Date: 2017-12-19 00:00:00
Title: Poliittisten ja turvallisuusasioiden komitean päätös (YUTP) 2017/2438, annettu 19 päivänä joulukuuta 2017, Georgiassa toteutettavan Euroopan unionin tarkkailuoperaation (EUMM Georgia) johtajan nimittämisestä (EUMM GEORGIA/1/2017)

23.12.2017   
            
            
               FI
            
            
               Euroopan unionin virallinen lehti
            
            
               L 344/39
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2017/2438,
   annettu 19 päivänä joulukuuta 2017,
   Georgiassa toteutettavan Euroopan unionin tarkkailuoperaation (EUMM Georgia) johtajan nimittämisestä (EUMM GEORGIA/1/2017)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Georgiassa toteutettavasta Euroopan unionin tarkkailuoperaatiosta, EUMM Georgia, 12 päivänä elokuuta 2010 annetun neuvoston päätöksen 2010/452/YUTP (1) ja erityisesti sen 10 artiklan 1 kohdan,
   sekä katsoo seuraavaa:
   
               (1)
            
            
               Poliittisten ja turvallisuusasioiden komitea on päätöksen 2010/452/YUTP nojalla valtuutettu Euroopan unionista tehdyn sopimuksen 38 artiklan mukaisesti tekemään Georgiassa toteutettavan Euroopan unionin tarkkailuoperaation (EUMM Georgia) poliittista valvontaa ja strategista johtoa koskevat asiaankuuluvat päätökset, mukaan lukien päätös operaation johtajan nimittämisestä.
            
         
               (2)
            
            
               Neuvoston päätöksellä (YUTP) 2016/2238 (2) EUMM Georgian toimeksiantoa jatkettiin 14 päivään joulukuuta 2018.
            
         
               (3)
            
            
               Unionin ulkoasioiden ja turvallisuuspolitiikan korkea edustaja on 15 päivänä joulukuuta 2017 ehdottanut, että Erik HØEG nimitetään EUMM Georgia -operaation johtajaksi 15 päivänä joulukuuta 2017 alkavaksi ja 14 päivänä joulukuuta 2018 päättyväksi kaudeksi,
            
         ON HYVÄKSYNYT TÄMÄN PÄÄTÖKSEN:
   1 artikla
   Nimitetään Erik HØEG EUMM Georgia -operaation johtajaksi 15 päivänä joulukuuta 2017 alkavaksi ja 14 päivänä joulukuuta 2018 päättyväksi kaudeksi.
   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 15 päivästä joulukuuta 2017.
   
      Tehty Brysselissä 19 päivänä joulukuuta 2017.
      
         
            Poliittisten ja turvallisuusasioiden komitean puolesta
         
         
            Puheenjohtaja
         
         W. STEVENS
      
   
   
      (1)  EUVL L 213, 13.8.2010, s. 43.
   
      (2)  Neuvoston päätös (YUTP) 2016/2238, annettu 12 päivänä joulukuuta 2016, Georgiassa toteutettavasta Euroopan unionin tarkkailuoperaatiosta, EUMM Georgia, annetun päätöksen 2010/452/YUTP muuttamisesta (EUVL L 337, 13.12.2016, s. 15).